b"\n_START_ARTICLE_\nPatronat de la Catequ\xc3\xadstica (Figueres)\n_START_SECTION_\nDescripci\xc3\xb3\n_START_PARAGRAPH_\nEdifici situat a davant del Parc Bosc. Es tracta d'un edifici de planta baixa i primer pis, de planta rectangular. A la planta baixa, presenta una portalada central que d\xc3\xb3na pas a la sala i al bar, dues portes laterals que condueixen als pisos i tres finestres laterals. Del primer pis destaca la tribuna central, amb un mosaic ornamental que representa a la fam\xc3\xadlia, flanquejada per finestres a les dues bandes. En un costat, un cos m\xc3\xa9s endarrerit, t\xc3\xa9 una sortida en balc\xc3\xb3. Tot i tenir refer\xc3\xa8ncies noucentistes, com la mesura i la simetria de la seva fa\xc3\xa7ana principal, l'immoble es pot emmarcar dintre el corrent racionalista dels primers anys 30. La lectura compositiva global \xc3\xa9s netament horitzontal, utilitzant recursos com la coberta plana acompanyada de la barana d'escala, les obertures apa\xc3\xafsades refor\xc3\xa7ades amb la fusteria adequada, i els r\xc3\xa0fecs i motllures entre altres.\n_START_SECTION_\nHist\xc3\xb2ria\n_START_PARAGRAPH_\nEl 1932 va inaugurar-se, moment en qu\xc3\xa8 Figueres ja es veia plena d'homes amb idees laiques i lliure-pensants, que atacaven furiosament el Catolicisme."